تورکیه جمهوریتی تشقی ایش لر وزیری مولود چاووش اوغلی, تلفن آرقه لی, روسیه لیک و اوکراین لیک کسبداش لری سرگی لاوروف و دیمیترو کولبا بیلن سوزله شدی.
چاووش اوغلی بیلن لاوروف اورته سیده بولیب اوتگن صحبتده, روسیه- اوکراین بحرانی بوییچه سونگگی وضعیت توغریسیده سوز یوریتیلدی.
چاووش اوغلی, اوشبو بحران نینگ ییچیلیشی بوییچه دیپلماسی نینگ اهمیتی گه دقت قره تدی.  اوشبو دایره ده چاووش اوغلی, تورکیه نینگ روسیه بیلن اوکراین اورته سیده گی ییغیلیش لر گه میزبان لیک قیلیش گه تیار ایکن لیگی نی بیلدیردی.
لاوروف ایسه 11-13 مارچ ده بولیب اوته دیگن 2- انتالیا دیپلماسی ییغیلیشی گه اشتراک ایته دیگن لیگی نی بیلدیررایکن, اوشبو دایره ده انتالیاده بولیب اوتیشی کوتیلیاتگن آستانه ییغیلیشیده سوریه مسئله سی بوییچه تشقی ایش لر وزیرلری جلسه سی گه هم قتنشه دیگن لیگی نی ایسله تیب اوتدی.
چاووش اوغلی, اوکراین تشقی ایش لر وزیری دیمیترو کولبا بیلن بولگن صحبتیده هم روسیه- اوکراین بحرانی باره سیده بحث ایتدی.
عینی دمده چاووش اوغلی, کووید 19 تستی نینگ مثبت چیققن لیگی سببلی شفا تیله گن لیگی اوچون کولبا گه تشکر بیلدیردی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
